# Informasjon til kvinner der igangsettelse av fødsel med hormontabletter skjer hjemme

For deg som reiser hjem i påvente av sammentrekninger/rier vil det være en tilgjengelig jordmor hele døgnet som du kan ringe på telefon **55972200.**

Dersom sammentrekningene ikke er startet etter 2 dager, vil du bli lagt inn i avdelingen for videre igangsetting. Vi oppfordrer deg til å ha noen i nærheten mens du er hjemme.

## NÅR starter fødselen?

Vi vet ikke presis hva som får en fødsel til å starte. Vi vet at noen hormoner (prostaglandiner) gjør livmorhalsen mer moden og kan stimulere livmoren til å starte fødselen med sammentrekninger. Det er stor forskjell mellom kvinnene hvor mye hormoner som skal til for at fødselen skal starte. Tablettene (misoprostol) du har fått med hjem er en type hormon som har vært brukt i lang tid for å lage rier. Det er også stor forskjell på hvor lang tid det tar før fødselen starter. Det er viktig å være tålmodig.

Noen kvinner kan oppleve bivirkninger av tablettene som løs mage, kvalme og hodepine. Det kan være ubehagelig, men er ikke farlig.

## hva skal du gjøre når du kommer hjem?

* Tablettene (25ug misoprostol) tas hver 2. time, men maks 6 tabletter på samme dag
* Etter kl 22 tar du uansett pause fra tablettene gjennom natten til neste morgen
* Hvis du får:
  + **uregelmessige** sammentrekninger som ikke er smertefulle kan du ta tablett
  + **uregelmessige** sammentrekninger som er smertefulle: utsett tabletten til smertene har gitt seg, fortsett så med tablett hver 2. time
  + **regelmessige sammentrekninger** som er smertefulle: ring jordmor, se nedenfor
* Noter klokkeslettet når du tar tablettene hjemme og ta med de du ikke bruker tilbake

**Du ringer til jordmor på telefon 55972200**

* + Dersom du får smertefulle og regelmessige sammentrekninger
  + Dersom vannet går
  + Du får smerter (uten sammentrekninger)
  + Du får vaginal blødning
  + Du er usikker på hva du skal gjøre